
Parlamentul  României

Camera  Deputaţilor

Comisia pentru industrii si servicii

                                                                                                              Bucureşti, 08.12.2010

                                                                                                                           Nr.23/311/2010

AVIZ

asupra proiectului de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea  şi completarea Legii nr.571/2003 privind Codul Fiscal şi alte  măsuri financiar – fiscale



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru buget, finanţe şi bănci care este sesizată în fond, cu proiectul de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2003 privind Codul Fiscal şi alte măsuri financiar – fiscale.



Senatul, în calitate de primă Cameră sesizată, a adoptat proiectul de lege conform articolului nr.115 alineatul (5) teza III din Constituţia României, republicată.



Consiliul Legislativ, cu avizul nr.1116/08.09.2010, a avizat favorabil proiectul de ordonanţă cu unele observaţii şi propuneri pe care iniţiatorul şi le-a însuşit.



Proiectul de lege are ca obiect de reglementare modificarea art.7 alin.(1), pct.2, sbpct.2.1. din Legea nr.571/2003 privind Codul fiscal, cu modificările şi completările ulterioare, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2007 privind Codul fiscal şi alte măsuri financiar-fiscale, în scopul stabilirii unor măsuri imediate cu impact asupra bugetului, cu efecte pe termen mediu şi lung, care vor reduce riscul unui dezechilibru bugetar major.



Proiectul de lege conţine şi prevederi referitoare la termenul, modul de depunere şi instituţiile la care trebuie depuse de către plătitorii de venit, a declaraţiilor privind evidenţa nominală a persoanelor care realizează venituri de natură profesională, altele decât cele de natură salarială.



Examinarea proiectului de lege a avut loc în şedinţa comisiei din data de 7 decembrie 2010.



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.

În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Consilieri, 

Viorela Gondoş

Isabela Robe
